OpenLLM-France/wikimedia huggingface dataset:
# Bertrand de Thessy

Bertrand de Thessy (? – Akre, 1231) Ospitaleko Zaldunen 15. Maisu Handia izan zen 1228tik 1230era edo 1231ra.
Thessy Maisu Handi izendatu zuten 1228an Guérin de Montaigu hil ondoren. Handik gutxira, Frederko II.a enperadorea iritsi zen Lurralde Santura. Gregorio IX.a aita santuak eskomikatu zuen enperadorea, eta kristauek debekatuta zuten hura jasotzea. Thessyk, beraz, ez zuen Jerusalemgo errege gisa ezagutu, ezta Tenpluko Zaldunen Maisu Handiak ere. Zaldun Teutonikoen Maisu Handiak bai, onartu zuen, ordea.
1229an, Frederikok, itun baten bidez, Jerusalem, Belen eta Nazaretheko kristauei itzultzea lortu zuen. Jerusalemen koroatu zuten eta Siziliara itzuli zen.
Thessyk ez zuen ituna onartu, Antiokiako Printzerria eta Tripoliko Konderria baztertzen baitzituen. 1230ean, aita santuak Frederikoren eskumikua baliogabetu zuen Cepranoko itunan, eta ospitaleko zaldunek Sizilian konfiskatutako ondasunak berreskuratu zituzten.
* Datuak: Q828639
* Multimedia: Bertrand de Thessy (GM 15) / Q828639
# Hondarribiko gaztelua

Hondarribiko gaztelua edo Karlos V.aren gaztelua Gipuzkoako Hondarribia udalerrian dagoen antzinako gaztelu bat da, udalerri honetako eraikin esanguratsuenen artean kokatzen da.
Alde Zaharrean dago, Armen plazan, eta Jasokundeko eta Sagarrondoko Andre Maria elizaren alboan.

## Historia

Laukizuzen oinarria duen gotorlekua da, Erdi Aroaren amaieran Antso II.a Nafarroakoak eraiki zuelarik. Gerora, 1194an Antso VI.a Nafarroakoa muinoaren gainaldera zabaldu zuen. 1200an Alfontso VIII.a Gaztelakoak Gipuzkoa bereganatu zuenean, jada leku hartan gaztelu bat bazela egiaztatu zen. Beranduago, Errege-erregina katolikoek gaztelu berri bat eraiki eta ondoren Karlos I.a Espainiakoa eta V.a Alemaniakoak handitu eta zaharberritzea agindu zuen (hortik gaur egun hain hedatua dagoen gazteluaren izendapena), horretarako artilerria plataforma laukizuzen bat eraiki zen, hau eraikinaren aurrealdearen ezaugarri nagusia bilakatuko zelarik.
Historiako zatirik handienean koartel gisa eta militar plaza horretako agintariaren egoitza bezala erabilia izan zen. Historiaren gertakizun ugari jasan izan zituen. 1660an espainiar infanta eta gerora Luis XIV.a Frantziakoa erregea izango zena Faisaien uhartean ezkondu behar zirenean espainiar errege familiaren egoitza izan zen. 1794an frantziar gudarosteek zeharo hondatu zuten.
XX. mendearen hasieran eraikinaren hondakinak besterik ez ziren gelditzen. 1968an zaharberritua eta Paradore Nazionala bihurtua izan zen, gaur egun funtzio horrekin jarraitzen du, Gipuzkoan mota hortako ostatu bakarra delarik.

## Iruditegia

* Ataria.
* Harrera gela.
* Eraikinaren alboa.
* Barnealdea.
* Barnealdea.

## Ikus, gainera

* Gipuzkoako kultura ondasunak
* Gipuzkoako jauregi eta dorretxeen zerrenda

## Kanpo estekak

* Hondarribiko Karlos V.aren gaztelua Hiru.com webgunean ikusgai
* Datuak: Q1049154
* Multimedia: Castle of Carlos V, Hondarribia / Q1049154
# Argomaizko paradorea

Argomaizko paradorea Burguko herri horretako hotela da. Larreatarren antzinako pizkundetar jauregian eraikia, 1978tik aurrera paradoreen sareak kudeatzen du.

## Kanpo estekak

* Datuak: Q54740372
* Multimedia: Parador de Argómaniz / Q54740372
# Cardonako gaztelua

Cardonako gaztelua (katalanez Castell de Cardona) Kataluniako kostaldeko Cardona udalerrian dagoen gaztelu erromaniko-gotiko bat da, Bartzelonako probintzian. 1935ean Monumentu Historikoa izendatua izan zen.
886ean eraikia izan zen. Gaztelua eraikin ezberdinen multzoak osatzen du, tartean Sant Vicenç Cardonako kolegiata eta Minyona dorrea.
Kataluniako Kultura Ondasuna izendatua dago eta gaur egun paradorea edo hotela da.
* Herritik ikusia.
* Elurpean.
* Sant Vicenç Cardonako kolegiataren nabea,
* Minyona dorrea.

## Kanpo estekak

* Cardonako gaztelua. Cardonako Turismo Bulegoa. Cardonako Udala (Katalanez)
* Cardonako paradorearen webgunea (Ingelesez)
* Datuak: Q975868
* Multimedia: Castell de Cardona / Q975868
# Sigüenzako gaztelua

Sigüenzako Artzapezpikuen gaztelua, Espainiako Guadalajarako probintziako Sigüenza udalerrian dagoen gaztelu bat da, Gaztela Mantxa autonomia erkidegoan.
XII. mendearen lehen laurdenean eraikia, aurrez bazegoen VIII. mendeko arabiar gaztelu baten gainean. Maiz zaharberritua, XIX. mendearen erdirarte sigüentzar artzapezpikuen ohiko bizilekua izan zen. 1811n, Napoleondar Gerretan, Gerra Karlistetan eta Espainiako Gerra Zibilan zehar kalteak jasan zituen, horrek antzinako plano eta agiriei jarraituz zaharberritua izatera derrigortu zuten.
1972. urtetik aurrera Paradore Nazionala da.

## Kanpo estekak

* Webgune ofiziala (Ingelesez)
* Datuak: Q2790418
* Multimedia: Castle of Sigüenza / Q2790418
# Barraskiloaren dorrea

Barraskiloaren Dorrea (gaztelaniaz: Torre del Caracol) Zamorako probintziaren Benaventen Motako Gaztelua izan zenaren azken aztarna da. XVI. mendeko eraikina izanik, gaur egun turismo paradorean integratuta dago.
Benaventeko Motako Gazteluaren zatia izan zen dorrea da, Pimentel familiak herri horretan izan zuen luxuzko gaztelu-jauregiaren zatia. Bere gorenean, Espainia osoko alkazar garrantzitsu eta dotoreenetako bat izan zen. Lorategien hedadurak Orbigo ibaia zeharkatzen duen haranaren zati handi bat hartzen zuen. Jatorrizko lorategiko iturriak eta eskulturak kontserbatzen dira oraindik, baina gehienak esku pribatuetan.

## Historia

Gazteluaren zatirik handiena Frantziako tropek Iberiar Penintsulako Gerran suntsitu zuten, eta Benaventeko IV eta V. kondeek, Pimentel sendiarenak, estilo gotiko eta errenazentistaren nahasketarekin egindako dorre eder eta original hau bakarrik kontserbatu da.
Gaur egun Gobernu Zentralarena da, Monumentu Nazional izendatua, zaharberrituta dago eta beste eraikin modernoago batzuekin batera Benaventeko Turismo Paradore barruan dago. Barrualdean, solairu nagusian, gaur egun desagertuta dagoen San Roman del Valle komentuarena izan zen kasetoidura mudejar bat nabarmendu behar da.

## Erreferentziak

* ↑ 1931ko ekainaren 3ko dekretua, 16/1985
* ↑ https://paradores.es/es/parador-de-benavente?gad_source=1&gclid=EAIaIQobChMI-8e2xZqzhQMV_IxoCR1yRQBfEAAYASAAEgL_m_D_BwE&gclsrc=aw.ds

## Kanpo estekak

* (Gaztelaniaz)(Frantsesez):Paradorearen webgune ofiziala.
* (Gaztelaniaz):Informazioa DB webgunean.
* (Gaztelaniaz):Bideoa Youtuben.
* Datuak: Q9089015
* Multimedia: Torre del Caracol or Castillo de la Mota, Benavente / Q9089015
# Hostal dos Reis Católicos

Hostal dos Reis Católicos (gaztelaniaz: Hostal de Los Reyes Católicos) Santiago de Compostelan dagoen hotela da, Obradoiro enparantzan dagoena. 1486an Errege-erregina Katolikoek hala aginduta eraikia, munduan etengabe martxan dagoen hotelik antzinena da eta, baita "Europako hotelik ederrena" ere. Paradoreen sarean dago.

## Erreferentziak

* ↑ (Ingelesez) Morris, Jan. Spain. Faber & Faber, 60 or. ISBN 978-0571241767..

## Kanpo estekak

* Datuak: Q155443
* Multimedia: Hostal of the Reyes Católicos, Santiago de Compostela / Q155443
# Theresa Burroughs

Theresa Burroughs (Ameriketako Estatu Batuak, 1929 - 2019ko maiatzaren 22a) estatubatuar ekintzailea izan zen, 1960ko hamarkadan eskubide zibilen aldeko mugimenduan parte hartu zuena.

## Ibilbidea

Komunitate beltzaren boto eskubidea ziurtatzeko lan egin zuen Alabaman eta AEBetako hegoaldeko gainerako herrialdeetan. 1965ean, Estatuko poliziek eta aguazilaren laguntzaileek eraso eta atxilotu egin zuten, eskubide zibilen aldeko beste manifestari batzuekin batera, Edmund Pettus zubia zeharkatzen saiatzen ari zirenean, Selman, Alabaman.
Safe House Historia Beltzaren Museoaren sortzailea izan zen Greensboron, Alabaman, Martin Luther King Jr. 1968an Alabamara egindako bisitan Ku Klux Klanetik. ezkutatu zen tokia. Coretta Scott Kingen txikitako laguna izan zen Theresa.
Bere gurasoak Mattie eta Napoleon Turner ziren. 2019ko maiatzaren 25ean hil zen, Greensboron, 89 urte zituela.

## Erreferentziak

* ↑ «NY Festivals Best History Documentary/Alabama Pubic Radio "The King of Alabama"» Alabama Public Radio.
* 1 2 «Theresa Burroughs, Voting Rights Activist, Dies At 89 In Alabama» NPR.org.

## Kanpo estekak

* Datuak: Q64031665
* Multimedia: Theresa Burroughs / Q64031665
# Nannie Helen Burroughs

Nannie Helen Burroughs (Orange, Ameriketako Estatu Batuak, 1879ko maiatzaren 2 - 1961eko maiatzaren 20a) estatubatuar hezitzaile, buruzagi erlijioso eta eskubide zibilen aktibista izan zen.

## Ibilbidea

"How the Sisters Are Hindered from Helping" ("Nola eragozten da ahizpen laguntza") hitzaldi ospetsua egin zuen 1900ean Virginian, Bataiatzaile Konbentzio Nazionalean, eta berehala lortu zuen ospea eta aitortza. 1909an Emakume eta Neskentzako Entrenamendu Eskola Nazionala sortu zuen Washington D. C. Bere helburuak arraza eta generoaren arteko tarteko puntuan zeuden. Arrazen eskubide berdintasunaren alde zein etxeko lan soiletatik harago emakumeentzako aukerak sustatzearen alde borrokatu zen. Helburu horietan lanean jarraitu zuen 1961ean hil zen arte. 1964an, eskolari Nannie Helen Burroughs Eskola izena eman zioten bere omenez, eta lehen mailako erakunde misto gisa funtzionatzen hasi zen. 1927an eraikia, bere lanbide-aretoak Mugarri Historiko Nazionalaren izendapena du.

## Erreferentziak

* ↑ «Nannie Helen Burroughs papers, 1900-1963» Library of Congress 1900/1963.
* ↑ «From Civil Rights to Diss Tracks: How Black Women Have Shaped U.S. Culture» Rutgers.
* ↑ Schrott, Missy. (28 de febrero de 2020). «'Lifting as We Climb': A tale of African American women suffragists» Alexandria Times.
* ↑ «National Training School for Women and Girls/Nannie Helen Burroughs, African American Heritage Trail» Cultural Tourism.
* ↑ «Graves to Keynote at ABC’s Nannie Helen Burroughs Scholarship Luncheon» The Tennessee Tribune 27 de febrero de 2020.

## Kanpo estekak

* Datuak: Q6963837
* Multimedia: Nannie Helen Burroughs / Q6963837
# Manuela Vargas

Manuela Hermoso Vargas (Sevilla, 1941 – Madril, 2007ko urriaren 12a) flamenko espainiarreko dantzari ijitoa izan zen, artistikoki Manuela Vargas izenez ezaguna.

## Dantzari ibilbidea

Manuela Vargas hamabi urte zituela hasi zen lanean "El Guajiro" tablaoan, Enrique El Cojo maisuarekin, eta handik Madrilgo "El Duende" tablaora joan zen. Bere aukera handia 1964an iritsi zitzaion, Parisko Nazioen Antzokiko Nazioarteko Dantza Saria irabazi zuenean, José Monleónen Antología dramática del flamenco ikuskizunarekin.
1965ean New Yorkeko Mundu Feriako pabiloi espainiarrean izan zen, eta 1966an lau astez aritu zen Londresko "Prince of Wales" antzokian. 1969an garaipen nabarmena lortu zuen Buenos Airesko Avenida Antzokian, eta bira amerikarretik itzultzean Jerez de la Fronterako Flamenkologia Katedraren Dantza Flamenkoko Sari Nazionala jaso zuen,
Nazio mailan, bere konpainia izateaz gain, muntaia garrantzitsuetan parte hartu zuen, hala nola Medean, Miguel Narrosen zuzendaritzapean, 1984an; Federico García Lorcaren Así que pasen cinco años , Zentro Dramatiko Nazionalaren bertsioan (1989), eta erakunde berarekin: Rafael Albertiren La Gallarda (1992). Aipatzekoak dira, besteak beste, La petenera, El Sur y Fedra.
Sevillako Expo'92 inaugurazio-ekitaldian izan zen. 1969an Mark Stevensekin batera, Jaime Caminoren España otra vez filma egin zuen. Zinemaren munduan oso ezaguna izan zen azken lankidetza Pedro Almodóvarren La flor de mi secreto filmean, Joaquín Cortésekin batera.

## Sariak eta aitortzak

* 1964an Parisko Nazioen Antzokiko Nazioarteko Dantza Saria irabazi zuen, José Monleónen Antología dramática del flamenco ikuskizunarekin.
* 1969an Jerez de la Fronterako Flamenkologia Katedraren Dantza Flamenkoko Sari Nazionala.
* 2006an Arte Ederretako Merituaren Urrezko Domina.

## Bizitza pertsonala

Bi alaba izan zituen Horacio Camino Serranorekin, Rocío eta Macarena, eta 2007ko urriaren 12an hil zen Madrilen, 66 urte zituela, aspalditik zuen minbizia zela eta, Sevillako San Fernando hilerrian lurperatu zuten.

## Erreferentziak

* ↑ «MANUELA VARGAS - BAILAORES/AS - El Arte de Vivir el Flamenco» elartedevivirelflamenco.com (Noiz kontsultatua: 2022-01-23).
* ↑ «Biografía de Manuela Vargas (Su vida, historia, bio resumida)» www.buscabiografias.com (Noiz kontsultatua: 2022-01-23).
* ↑ «Manuela Vargas — Danza.es» www.danza.es (Noiz kontsultatua: 2022-01-23).
* ↑ Zatania, Estela. (2020-09-09). «Manuela Vargas en la Feria Mundial de Nueva York» Expoflamenco (Noiz kontsultatua: 2022-01-23).
* ↑ «Manuela Vargas, creadora de un estilo propio» Instituto Andaluz del Flamenco 2017-08-14 (Noiz kontsultatua: 2022-01-23).
* ↑ «En la Memoria: Manuela Vargas» Revista La Flamenca 2014-12-30 (Noiz kontsultatua: 2022-01-23).
* 1 2 EFE. (2007-10-14). «Último adiós a Manuela Vargas» El País ISSN 1134-6582. (Noiz kontsultatua: 2022-01-23).

## Kanpo estekak

* Manuela Vargasen argazkiak
* Manuela Vargas dantzan. Fin de fiesta por bulerias YouTube
* Datuak: Q5994913
# Itzalpeko ontzidi

Itzalpeko ontzidia edo ontzidi iluna gordean, bere benetako izaera ezkutatuz, debekatutako ondasunekin kontrabandoan aritzen den itsasontziari edo multzoari deritzo. Itzalpeko ontzidia aldebakarreko zein nazioarteko zigor ekonomikoak jaso dituen estatu batek zigor hauei aurre egiteko duen irtenbide bat da. Sarri, itzalpeko itsasontziek petrolioa, gasa eta mineralak bezalako lehengaiak, armak eta gailu teknologikoak garraiatzen dituzte.
Itzalpeko ontzidiek hainbat teknika erabiltzen dituzte egiazko jarduerak ezkutatzeko asmoz, hala nola: komenientziako banderadun itsasontziak erabiltzea, garraiatutako gaien jatorria edo helmuga jasotzen dituzten agiriak faltsutzea, ontzien identifikazio-sistema automatikoa manipulatzea edota hornigaiak ontziz ontzi aldatzea. Gainera, hauek legezko eremu grisetan dihardute, maiz itsas zabalean kostaldetik urrun, atxilotzeak zailtzeko.
2022an Errusiak Ukraina inbaditu ondoren, itsasontziak funtsezkoak izan dira nazioartean errusiar petrolioa eta gasarekin kontrabandoa egiteko..

## Erreferentziak

* 1 2 Aranburu, Iker. (2023-02-05). «Gaurtik aurrera, EBk debekatua du Errusiatik gasolioa inportatzea» Berria.

## Kanpo estekak

* Datuak: Q126489133
# Haakon Magnusson Toresfostre

Haakon Magnusson (antzinako eskandinavieraz: Hákon Magnússon: norvegieraz: Håkon Magnusson; 1068 – 1095eko otsaila), Toresfostre (antzinako eskandinavieraz: Þórisfóstra) deitua, Norvegiako erregea izan zen 1093tik hil zen arte.
Harald Hardraderen biloba, Magnus II.aren semea eta Olaf Kyrreren iloba izan zen. Jaio eta berehala galdu zuen aita, eta Tore på Steigek haren baserrian hazi zuen adopziozko seme gisa. 1090ean bikingoen espedizio batean parte hartu zuen Arkhangelskera.
Olaf Kyrre hil ondoren, Haakon errege izendatu zuten Trondheimen, bere lehengusu Magnus III.a Vikenen aldarrikatu zuten bitartean. Orduan, bien arteko gerra hasi zen, eta 1095ean Haakon hil zen, Dovrefjell mendiak zeharkatzen ari zela, Magnus erasotzeko.

## Genealogia

Zuhaitz genealogikoa :
Harald III.a Norvegiakoa
Magnus II.a Norvegiakoa
Haakon Magnusson Toresfostre
Tora Torbergsdatter :

## Kanpo estekak

* Datuak: Q1752172
# In silico

In silico «ordenagailuz edo ordenagailu-simulazio bidez» egina esan nahi duen esamoldea da. Esaldia latinezko in vivo eta in vitro esaldietatik sortua da, zeinak biologian erabili ohi diren, gehienetan sistemen biologiako gaietan, eta izaki bizidunekin edo izaki bizidunetatik kanpo egindako esperimentuei egiten die erreferentzia, hurrenez hurren. Uste denaren kontra, in silico latinez ez du ezer esan nahi. baina, in siliziumekin duen erlazioa dela eta, «silizioan» gisa itzultzen da; hau da, ordenagailuan informazioa gordetzeko aukera ematen duen erdieroaleak egiten diren materialari egiten dio erreferentzia.

## Kanpo estekak

* Datuak: Q192572
# Luis Ramírez Saldarriaga

Luis Ángel Ramírez Saldarriaga, El Caballero Gaucho ezizenez ezaguna (Pereira, 1917ko ekainaren 10a - Pereira, 2013ko abuztuaren 9a), kolonbiar abeslari eta konpositorea izan zen, Kolonbiako herri musika, boleroa, tangoa, ranchera eta Ekuadorko valsaren aitzindari. Mila konposizio baino gehiagok ziurtatzen dute autore emankorra izan zela; horien artean “Viejo farol”, “Flor de bulevar”, “Viejo juguete”, “Lejos del tambo”, “Amor indio”, “Amores de arrabal”, “Etapa final”, “Agravios”, “Cuando llora un hombre” eta “Besos por costera” nabarmentzen dira.
Luis Alberto Posada eta Darío Gímez bezalako herri musikako beste abeslari batzuek Kolonbiako herri musikaren aitona edo patriarkatzat hartzen dute.

## Bizitza eta karrera

Pereira hirian jaio zen. Joan den mendeko bigarren hamarkadako Pereira baserriko nekazari familia batekoa. Urte askoan bizi izan zen La Virginia udalerrian (Risaralda).
Pereira hiriko Saludcoop klinikan hil zen 2013ko abuztuaren 9an, arnasketa arazo larriak izan ostean. Bere gorpuzkiak Risaraldako La Virginiako hilerrian daude.

## Erreferentziak

* ↑ «Murió 'El Caballero Gaucho', Luis Ángel Ramírez Saldarriaga» El Espectador 2013ko abuztuaren 9a.
* ↑ Dapena, Gerard. (2011-01-01). «Rumbas, Tangos, Boleros and Cupls: Performing and crossing musical borders in <I>Una cubana en Espaa</I> (1951)» Studies in Hispanic Cinema 7 (1): 9–21. doi:10.1386/shci.7.1.9_1. ISSN 1478-0488..
* ↑ Gutiérrez Zapata, Ricardo. (23 de enero de 2011). «El Caballero Gaucho, eterno ídolo» El Espectador.
* ↑ «Falleció El Caballero Gaucho, decano de la música popular» radionacional.co (Radio Nacional de Colombia) 2013ko abuztuaren 10a.
* ↑ «Murió Luis Ángel Ramírez, el 'Caballero Gaucho'» El Tiempo 2013ko abuztuaren 9a.

## Kanpo estekak

* Luis Ramírez Saldarriaga Buenamusica.com
* Datuak: Q2889986
# Volpi Kopa

Volpi Kopa (italieraz: Coppa Volpi) — Veneziako Nazioarteko Zinemaldiko epaimahaiak zinemaldi bakoitzeko gizonezko eta emakumezko aktore onenari ematen dien sariak dira. Aktore onenen saria zinemaldia 1932an hasi zenetik eman izan da, nahiz eta sariak Volpi izena 1935etik izan. Volpi izena Giuseppe Volpiren oroimenez eman zitzaion; Volpi Biennale di Venezia eta Mostraren "aita" izan zen.
Zenbait urtetan ere bigarren akoteei eman dizkiete.

## Ematen diren sariak

* Volpi Kopa emakumezko interpretazio onenari
* Volpi Kopa gizonezko interpretazio onenari

## Erreferentziak

* ↑ https://web.archive.org/web/20160310005223/http://www.dagospia.com/rubrica-2/media_e_tv/volpi-lido-venezia-avevamo-fronte-porto-ora-ci-toccano-61928.htm

## Kanpo estekak

* Datuak: Q49025
# Miss Jerry

Miss Jerry Alexander Black zinemagilearen film mutua da, 1894. urtekoa. Blanche Bayliss, William Courtenay eta Chauncey Depew aktoreek antzeztu zuten.

## Aktoreak

* Blanche Bayliss: Miss Geraldine Holbrook
* William Courtenay: Walter Hamilton
* Chauncey Depew

## Erreferentziak

* ↑ Alexander Black. Miss Jerry
* ↑ Miss Jerry

## Kanpo estekak

* imdb.com
* Datuak: Q6876874
# Bucking Broncho

Bucking Broncho William Kennedy Dickson zinemagilearen film mutua da, 1894. urtekoa. Lee Martin eta Frank Hammitt aktoreek antzeztu zuten.

## Aktoreak

* Lee Martin
* Frank Hammitt

## Erreferentziak

* ↑ Charles Musser. The Emergence of Cinema: The American Screen to 1907
* ↑ Bucking Broncho

## Kanpo estekak

* imdb.com
* Datuak: Q999681
* Multimedia: Bucking Broncho / Q999681
# Annie Oakley (1894ko filma)

Annie Oakley William Kennedy Dickson zinemagilearen film mutua da, 1894. urtekoa. Annie Oakley eta Frank E. Butler aktoreek antzeztu zuten.

## Aktoreak

* Annie Oakley
* Frank E. Butler

## Erreferentziak

* ↑ Nancy Mowll Mathews, Professor Nancy Mowll Mathews, Charles Musser, Marta Braun. Moving Pictures: American Art and Early Film, 1880-1910
* ↑ ANNIE OAKLEY

## Kanpo estekak

* imdb.com
* Datuak: Q4532029
* Multimedia: Annie Oakley (1894 film) / Q4532029
# Corbett and Courtney Before the Kinetograph

Corbett and Courtney Before the Kinetograph William K.L. Dickson eta William Heise zinemagilearen film mutua da, 1894. urtekoa. James J. Corbett eta Peter Courtney aktoreek antzeztu zuten.

## Aktoreak

* James J. Corbett
* Peter Courtney

## Erreferentziak

* ↑ Katherine Groo, Paul Flaig. New Silent Cinema
* ↑ Corbett and Courtney Before the Kinetograph

## Kanpo estekak

* imdb.com
* Datuak: Q2563406
* Multimedia: Corbett and Courtney Before the Kinetograph / Q2563406
# Leonard–Cushing Fight

Leonard–Cushing Fight William K.L. Dickson zinemagilearen film mutua da, 1894. urtekoa. Mike Leonard eta Jack Cushing aktoreek antzeztu zuten.

## Aktoreak

* Mike Leonard
* Jack Cushing

## Erreferentziak

* ↑ Leonard-Cushing Fight
* ↑ Ian Christie. Robert Paul and the Origins of British Cinema

## Kanpo estekak

* imdb.com
* Datuak: Q3229662
* Multimedia: Leonard-Cushing Fight / Q3229662
# L'Arroseur Arrosé

L'Arroseur Arrosé Louis Lumière zinemagilearen film mutua da, 1895. urtekoa. François Clerc eta Benoît Duval aktoreek antzeztu zuten.

## Aktoreak

* François Clerc
* Benoît Duval

## Erreferentziak

* ↑ The Sprinkler Sprinkled
* ↑ Donna Kornhaber. Silent Film: A Very Short Introduction

## Kanpo estekak

* imdb.com
* Datuak: Q1198333
* Multimedia: L'Arroseur arrosé / Q1198333
# Repas de bébé

Repas de bébé Louis Lumière zinemagilearen film mutua da, 1895. urtekoa. Auguste Lumière, Andrée Lumière eta Marguerite Lumière aktoreek antzeztu zuten.

## Aktoreak

* Auguste Lumière
* Andrée Lumière
* Marguerite Lumière

## Erreferentziak

* ↑ Michael Temple, Michael Witt. The French Cinema Book
* ↑ Baby’s Meal

## Kanpo estekak

* imdb.com
* Datuak: Q797978
* Multimedia: Repas de bébé / Q797978
# Parpainarri

Parpainarria (frantsesezko parpaing-etik, eta hori latinezko perpetaneus-etik, "etenik gabekoa") murru edo horma oso bat zeharkatzen duen edo zabalean hartzen duen harlandua edo harria da (alde batetik bestera zeharkatzen du).
Harri horiek osatzen duten hormari parpainazko horma edo parpain-horma deitzen zaio.
Igeltserotzan ere, adreilua hormaren lodiera eratzeko moduan dago finkatuta. Adreilu horri parpainazko adreilua dei dakioke, luzeka eta zeharkako hormak egiten direnean. Hormigoizko bloke prismatikoak ere erabil daitezke parpainean.

## Erreferentziak

* ↑ «Arkitektura hiztegia - P» www.ehu.eus (Noiz kontsultatua: 2025-01-16).

## Ikus, gainera

* Adreilu-zoladura (eraikuntza)

## Bibliografia

* Eugène Viollet-le-Duc, Dictionnaire raisonné de l'architecture française du XIe au siècle - 7. liburukia, art. Parpaing. (frantsesez)
* Datuak: Q7169515
# Philip Deignan

Philip Deignan (Letterkeny, 1983ko irailaren 7a), Irlandako txirrindulari ohia da, profesionala izan zen 2005tik 2018ra.
Espainiako Vueltan lehenengo hamarren artean sailkatu zen.

## Palmaresa

2004
* Ronde d'Isard eta bi etapa
2005
* Doubseko Tourra
2009
* 7. Gaztela eta Leongo Itzulian
* 9. Espainiako Vueltan eta etapa bat
2013
* Gila Tourra
* 2. Tour de Beaucen
2014
* 7. Poloniako Itzulian

## Sailkapen orokorra Itzuli Handietan eta Munduko txapelketan

| Lasterketa | Lasterketa | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 |
| | Italiako Giroa | — | — | — | 79. | 56. | — | 47. | — | — | 43. | — | UT | 37. | — |
| | Frantziako Tourra | — | — | — | — | — | — | — | — | — | — | — | — | — | — |
| | Espainiako Vuelta | — | — | 71. | — | 9. | UT | — | — | — | 39. | — | — | — | — |
| Munduko errepideko txapelketa | Munduko errepideko txapelketa | — | UT | UT | UT | 40. | — | — | — | — | UT | — | — | — | — |
—: ez zuen parte hartu
UT: utzi, ez zuen amaitu

## Kanpo estekak

* Philip Deignan - ProCyclingStats
* Datuak: Q532063
* Multimedia: Philip Deignan / Q532063
# Unibertsitate katoliko

Unibertsitate katolikoa Eliza katolikoaren egituraren parte den unibertsitate mota bat da. Zuzenbide Kanonikoko Kodeak eliza katolikoaren baitan bi unibertsitate mota daudela aitortzen du: elizakoa eta katolikoa.
Kodeak berak ez du zehazten, hain zuzen ere, zer den unibertsitate katoliko bat, baina erakunde mota horiek 807 eta 814 bitarteko kanonetan arautzen ditu. Gaur egun indarrean dagoen araudia aipatutako kanonak eta Joan Paulo II.ak 1990eko abuztuaren 15ean emandako Ex Corde Ecclesiae apostolu-konstituzioa dira.

## Kanpo estekak

* Datuak: Q557206
* Multimedia: Roman Catholic universities and colleges / Q557206